Få klik på internettet - mere skal der ikke til, før motionsdoping er på vej til din postkasse. Det er et stigende problem, som politiet er magtesløse overfor. - Det her er et kæmpe marked, og det er voldsomt større problem, end man tror, siger politiassistent, Lars Kvejborg fra Nordjyllands Politi. Politiet er magtesløse overfor de pakker med motionsdoping, der bliver taget i tolden. Den kriminelle skal nemlig ikke gøre andet end at benægte kendskab til dopingen, hvilket efterlader politiet uden muligheder for retsforfølgelse. -Der er så mange penge i det. Jeg tror aldrig, det vil stoppe. Prøv bare at se på narko, det flyder jo stadigvæk overalt, siger en anonym bruger af motionsdoping. De seneste dage har TV2 Nord sat fokus på motiondsoping. Heriblandt de voldsomme helbredskonkvenser brugen af motionsdoping har. På trods af de voldsomme konsekvenser er brugen stigende, og politiet efterlyser lovændringer for at komme motionsdoping til livs. Se med i aften 19.30, når Nordjyllands Politi fortæller om deres kvaler med doping.

Opsummering:
Motionsdoping kan skaffes med få klik på internettet. Politiet står magtesløse overfor stigende problem.